«**Sweet Dreams**» eller «**Sweet Dreams (of You)**» er ein countryballade skriven av Don Gibson. Gibson spelte songen inn første gongen i 1956 og versjonen hans nådde topp ti på country-lista i USA, men hamna i skuggen av versjonen til Faron Young. I 1960, etter Gibson hadde vorte ei stor countrystjerne, gav han ut ein ny versjon som singel. Denne versjonen nådde òg topp ti på country-lista og kryssa over på Billboard Hot 100, der han nådde 93. plass. Songen har sidan vorte ein country-standard, med kjende versjonar av mellom andre Patsy Cline og Emmylou Harris.

Lister
------

| Liste (1956) | Plassering |
| --- | --- |
| U.S. *Billboard* Hot Country Singles | 9 |
| Liste (1960) | Plassering |
| U.S. *Billboard* Hot Country Singles | 6 |
| U.S. *Billboard* Hot 100 | 93 |

Faron Young-versjonen
---------------------

Sommaren 1956 spelte Faron Young inn «Sweet Dreams» og nådde andreplassen på countrylista. Det var denne versjonen som gjorde at Gibson vart kjend som ein talentfull låtskrivar. 

### Lister

| Liste (1956) | Plassering |
| --- | --- |
| U.S. *Billboard* Hot Country Singles | 2 |

Patsy Cline-versjonen
---------------------

|  |
| --- |
| ***Sweet Dreams***  av Patsy Clinefrå albumet *The Patsy Cline Story* |
|  |
| **Utgjeve** | 1963 |
| **Innspelt** | 1963 |
| **Sjanger** | Country |
| **Lengd** | 2:31 |
| **Selskap** | Decca |
| Låtskrivar(ar) | Don Gibson |
| **Produsent** | Owen Bradley |
|
| Patsy Cline-kronologi |
| «Leavin On Your Mind»(1963) | *Sweet Dreams* | «Faded Love»(1963)
 
 |

Tidleg i 1963 spelte Patsy Cline inn songar for det neste albumet sitt, *Faded Love*, som skulle ut seint i mars 1963. Men den 5. mars omkom Cline i ei flyulukke etter ein konsert i Kansas City i Missouri for familien Cactus Jack Call, ein DJ som omkom i ei bilulukke, så albumet vart aldri gjeve ut. Songane vart seinare gjeve ut som «Patsy Cline the Last Sessions» i 1988.

I staden gav Decca Records ut eit dobbeltalbum kalla «The Patsy Cline Story» sommaren 1963.

I 1963 vart «Sweet Dreams» gjeven ut og vart ein stor hit, som nådde femteplassen på countrylista og 44. plass på poplista. Han nådde òg ein 15. plass på Adult Contemporary-lista. Denne songen vart etterfølgd av to andre songar som var planlagt for det komande albumet hennar, *«Leavin' on Your Mind»* og *«Faded Love»*, som begge vart hittar. 

Det vart sagt at Cline ikkje likte fiolinane som produsenten Owen Bradley nytta på songen, fordi ho frykta at songen vart for mykje «pop» for country-fansen hennar. Men då ho høyrte songen etter å ha spelt han inn, skal ho halde opp den første plata si og «Sweet Dreams» og sagt «Vel, her er det: Den første og den siste». Dette sitatet kom frå videoen kalla Remembering Patsy, og vart sagt av Jan Howard som på den tida var gift med Harlan Howard.

I 1985 vart songen nytta som tittelmelodien i filmen basert på livet til Patsy Cline med Jessica Lange som Cline. Cline-versjonen av «Sweet Dreams» vart nytta i filmen, i lag med «Crazy», «She's Got You», og mange andre av songane hennar. Songen er òg nytta i Martin Scorsese-filmen The Departed frå 2006, Asif Kapadia-filmen The Return frå 2006 og The Coen Brothers-filmen *Blood Simple*.

### Lister

| Liste (1963) | Plassering |
| --- | --- |
| U.S. *Billboard* Hot Country Singlar | 5 |
| U.S. *Billboard* Hot 100 | 44 |
| U.S. *Billboard* Easy Listening | 15 |

Tommy McLain-versjonen
----------------------

Den versjonen som hadde størst suksess på poplista i USA var versjonen til Tommy McLain. Denne versjonen vart gjeven ut i 1966 og er den einaste som har nådd topp førti.

### Lister

| Liste (1966) | Plassering |
| --- | --- |
| U.S. *Billboard* Hot 100 | 15 |

Emmylou Harris-versjonen
------------------------

Tolkinga til Emmylou Harris er den mest suksessrike versjonen på countrylista då ho nådde toppen av lista den siste veka i 1976.

Reba McEntire-versjonen
-----------------------

|  |
| --- |
| ***Sweet Dreams***  av Reba McEntirefrå albumet *Out of a Dream* |
|  |
| **Utgjeve** | 1979 |
| **Sjanger** | Country |
| **Lengd** | 2:59 |
| **Selskap** | PolyGram/Mercury |
| Låtskrivar(ar) | Don Gibson |
| **Produsent** | Jerry Kennedy |
|
| Reba McEntire-kronologi |
| «That Makes Two of Us»(1979) | *Sweet Dreams* | «(I Still Long to Hold You) Now and Then»(1980)
 
 |

Country-songar Reba McEntire spelte inn ein versjon av songen for det andre albumet hennar, *Out of a Dream*, i 1979. «Sweet Dreams» gav ho den første hitten hennar, då ho nådde 19. plassen på country-lista. I mange år, fram til 15. mars 1991, avslutta McEntire konsertane sine med ein acapella-versjon av songen. 

### Lister

| Liste (1979) | Plassering
position |
| --- | --- |
| U.S. *Billboard* Hot Country Singlar | 19 |
| Canada *RPM* Country Singlar | 46 |

Andre versjonar
---------------

Songen er òg spelt inn av Tammy Wynette for albumet *D-I-V-O-R-C-E* og Elvis Costello & The Attractions i 1981 for album *Almost Blue*.

Det er òg spelt inn tre instrumentale versjonar av songen. Ein av desse var av Roy Buchanan i 1972 for albumet Roy Buchanan, som vert spelt under rulleteksten til Martin Scorsese-filmen *The Departed*. 

Chet Atkins og Mark Knopfler spelte inn ein versjon av songen i 1990 for albumet *Neck and Neck* på Columbia Records. 
I 1997 vart songen spelt inn av Hellecasters på *Return of the Hellecasters* med Jerry Donahue, John Jorgenson og Will Ray.

I 1980 vart «Sweet Dreams» nytta i filmen om Loretta Lynn, *Coal Miner's Daughter* og vart sungen av Beverly D'Angelo som spelte Patsy Cline.

Kjelder
-------

* *Denne artikkelen bygger på «Sweet Dreams (Don Gibson song)» frå Wikipedia på engelsk, den 14. januar 2015.*
	+ *Wikipedia på engelsk oppgav desse kjeldene:*

1. ↑  Whitburn, Joel (1996). *The Billboard Book of Top 40 Country Hits*. New York: Billboard Books. s. 122–123. ISBN 0-8230-7632-6.
2. ↑  Tommy McLain Chart Positions. Allmusic.com
3. ↑  allmusic ((( D-I-V-O-R-C-E > Overview )))